
Acatistul Sfântului slăvitului apostol loan evanghelistul (al treilea A 


acatist) 
(26 septembrie / 8 mai) 


SF. AP. ŞI €v. | et 104H TCOLOGYIs 


Sfântul apostol şi evanghelist loan (26 septembrie / 8 mai): Ai 


https://www.academia.edu/43085158/Sf% C3% A2ntul_apostol_% C5 99Fi_evanghelist_loa 
n_26_septembrie_8_mai 


https://archive.org/details/sf.-ap.-si-evanghelist-ioan 


Materiale despre Sfântul apostol şi evanghelist loan: 


https://findependent.academia.edu/emystea/Sf-ap- f C5 %9Fi-evanghelist-loan 


https://archive.org/details/Gsteaemy?query=apostol+ % C5 9% 9Fi+evanghelist+loan 

prăznuire la 8 mai şi 26 septembrie 


Sfântul apostol loan evanghelistul este dintre cei 12 apostoli, cunoscut în mod deo- 
sebit ca teologul, ca cel ce s-a ridicat la cea mai înaltă înţelegere de taină creştină. 
Este şi dintre cei patru evaghelişti. A mai scris o Epistolă şi vestita Apocalipsă. 
Evanghelia sa, privitoare la „întruparea Cuvântului lui Dumnezeu”, este temelia 
Teologiei şi misticii creştine. Mai este amintit şi ca apostolul „lubirii dumne- 
zeieşti”, care s-a învrednicit la „Cina cea de taină” să se aplece peste „Pieptul lui 
Hristos”, ca preînchipuirea celei mai înalte trăiri duhovniceşti. Este fundamentul 
Mistici creştine, ca „plecarea - închinarea faţă de chipul lui Hristos”, ca „unirea 
iconică, apropierea - atingerea dumnezeiască”, deosebită de mistica antică metafi- 
zică a „unirii-contemplative mentale, până la absorbirea depersonalizată”. În tra- 
diție se zice că nu s-a mai găsit trupul său în mormânt, de unde presupunerea că a 
fost „ridicat chiar cu trupul la Cer”. 1 se aduce o cinstire deosebită de către teologi, 
mistici şi de Biserică în general. Cei credincioşi îl iau adesea ca ocrotitor al lor. 


După obişnuitul început, se zice:Troparul din Minei, apoi: 


Condacul 1 

„La început a fost Cuvântul ... şi Cuvântul era Dumnezeu... şi Cuvântul Trup S-a 
făcut”..., iată Teologia cea mai înaltă, care se descoperă prin tine, apostole, făcân- 
du-te vestitorul Tainei celei mai mari, a dumnezeirii ce se revarsă în lume, pentru 
care şi noi cântăm: Bucură-te, Sfinte slăvite Ioane, apostolul tainei întrupării lui 
Hristos! 


Icosul 1 

Fiul dumnezeiesc din Cer a coborât şi în loc de Îngeri pe apostoli i-a ales ca înso- 
țitorii Săi cei apropiaţi, între care şi tu, loane, eşti. 

Bucură-te, cel ales să fii lângă Împăratul dumnezeiesc; 

Bucură-te, noul chip al noii Împărăţii; 

Bucură-te, apostole, propovăduirea cea de taină; 

Bucură-te, cel între apostoli cu chipul Cuvântării; 

Bucură-te, apostolul teologhisirii prea înalte; 

Bucură-te, scânteia aprinderii luminii lui Hristos; 

Bucură-te, steaua din negura cea veche; 

Bucură-te, vestirea începerii „altei faceri a Lumii”; 

Bucură-te, părtaşul la reînnoirea firii; 

Bucură-te, lucrătorul din noua țarină; 

Bucură-te, credincioşia slujirii stăpânirii dumnezeieşti; 

Bucură-te, Sfinte slăvite Ioane, apostolul tainei întrupării lui Hristos! 

Condacul al 2-lea 

Văzându-te pe tine pământ bun şi vas curat, Fiul cel dumnezeiesc te-a chemat să-l 
fii însoțitor la tainica lucrare, de prefacere a întregii Lumi cea stricată de păcat, ca 
Raiul să reînvie cu chipul său de cântarea: Aliluia! 


Icosul al 2-lea 

Văzându-te pământ bun şi vas curat, ai fost chemat să fii însoțitor la tainica lu- 
crare, de prefacere a lumii cea stricată de păcat, în noul chip de Rai, în cântarea de: 
Aliluia! 

Bucură-te, martorul celei mai mari taine; 

Bucură-te, că ai primit cele ascunse; 

Bucură-te, văzătorule de cele cereşti; 

Bucură-te, înţelepciunea şi a celor pământeşti; 

Bucură-te, tâlcuitorul dumnezeieştii întrupări; 

Bucură-te, tunetul cuvântării de sus; 

Bucură-te, fulgerul vestirii prea sfinte; 

Bucură-te, alăuta darurilor minunate; 

Bucură-te, cântarea celor nevăzute; 

Bucură-te, fluierul duios al iubirii de Dumnezeu; 

Bucură-te, bucium mângâietor al lubirii făpturii; 

Bucură-te, Sfinte slăvite Ioane, apostolul tainei întrupării lui Hristos! 


Condacul al 3-lea 
Din tinereţe spre cele de Taină ai alergat, şi întâlnirea cu însuşi Făcătorul dumne- 
zeiesc la limanul mult dorit te-a dus, în cântarea de: Aliluia! 


Icosul al 3-lea 

Fericită căutare sfântă aşa de repede ţi s-a descoperit, încât în Împărăţia cea nouă, 
cea peste hotarele vechi, ai intrat. 

Bucură-te, cel de la „răscrucea de vremi”; 

Bucură-te, cel de la „hotarele lumii”; 

Bucură-te, cel de la „„răsăriturile istoriei”; 

Bucură-te, cel de la „prefacerile firii”; 

Bucură-te, cel ales dintre oameni, pentru izbăvirea omului; 
Bucură-te, cartea făpturii în care se „înscrie Dumnezeu”; 
Bucură-te, cartea în care se „înscrie şi lumea”; 

Bucură-te, mărgăritarul din țarina părăsită; 

Bucură-te, comoară din pământul uscat şi sterp; 
Bucură-te, dar de sus revărsat; 

Bucură-te, sămânță de însuşi Hristos semănată; 

Bucură-te, Sfinte slăvite Ioane, apostolul tainei întrupării lui Hristos! 


Condacul al 4-lea 

Glasul tunător al marelui Botezător te-a pătruns până în adâncuri, şi ca un cerb ai 
sărit peste toate hățişurile lumii şi spre Cel de taină ai pornit, în cântarea de: Ali- 
luia! 


Icosul al 4-lea 

Ucenic credincios şi iubitor fiind, şi de Domnul ai fost mai apropiat, şi aşa de cele 
negrăite te-ai împărtăşit, ce nimeni până acum n-a primit. 

Bucură-te, cel pecetluit cu darul dumnezeiesc; 

Bucură-te, cel născut ca sămânță bună; 

Bucură-te, cel crescut chiar printre spini; 

Bucură-te, cel pregătit pentru „Lucrarea cea mare”; 

Bucură-te, oglindirea celor nevăzute; 

Bucură-te, milostivirea venită de sus; 

Bucură-te, binecuvântarea peste cele de jos; 

Bucură-te, dezlegarea de blestemul păcatului; 

Bucură-te, iertarea cea de mult aşteptată; 

Bucură-te, cel ales să fii vestitorul izbăvirii; 

Bucură-te, cel ales ca apostol al mântuirii lumii; 

Bucură-te, Sfinte slăvite Ioane, apostolul tainei întrupării lui Hristos! 


Condacul al 5-lea 
Roata mersului lumii s-a schimbat, „altă Facere a Lumii s-a orânduit”, şi la această 
mare lucrare toţi iubitorii de Dumnezeu s-au chemat, în cântarea de: Aliluia! 


Icosul al 5-lea 

Țarina lumii năpădită de spinii păcatului avea nevoie de mulţi secerători, şi însuşi 
Fiul dumnezeiesc seceră de taină a crucii a ales, de s-au înspăimântat Cerul şi Pă- 
mântul. 

Bucură-te, cel chemat la secerişul cel mare al lumu; 

Bucură-te, cel chemat la curățirea țarinei umplute de spini; 

Bucură-te, grădinarul răbdător; 

Bucură-te, plivitorul de migală al buruienilor-patimi; 

Bucură-te, săditorul cu grijă al răsadurilor bune; 

Bucură-te, că ai luat greutatea de taină; 

Bucură-te, că ai luat crucea Domnului; 

Bucură-te, că te-ai făcut astfel deschizător spre Cer; 

Bucură-te, că ai trecut peste prăpăstiile căderii; 

Bucură-te, că ai mers pe calea multor osteneli; 
Bucură-te, că ţi-ai adus prinosul cuvenit lui Hristos; 
Bucură-te, Sfinte slăvite Ioane, apostolul tainei întrupării lui Hristos! 


Condacul al 6-lea 
Puţini au văzut pe „Cel Nevăzut”, pe Fiul lui Dumnezeu cel totodată şi întrupat, şi 
fericit ai fost că ochi de lumină ţi s-au dăruit, în cântarea de: Aliluia! 


Icosul al 6-lea 

Păcatul cu ascunsă otravă lumea a stricat şi Fiul dumnezeiesc tot cu taină ascunsă 
l-a curăţat, şi aşa puţini L-au cunoscut, tu, fericite Ioane, fiind dintre aceştia. 
Bucură-te, fericite al tuturor Fericirilor; 

Bucură-te, fericirea de a vedea faţa lui Dumnezeu; 

Bucură-te, fericirea de a-l auzi glasul; 

Bucură-te, cel mai fericit ca Moise, căruia doar „spatele” i s-a descoperit; 
Bucură-te, cel mai fericit ca Ilie, cel tare în credinţă; 

Bucură-te, cel mai fericit decât toți prooroci; 

Bucură-te, înţelegătorule de cele prea înalte; 

Bucură-te, că înşelarea din Rai ai ruşinat; 

Bucură-te, că minciuna diavolului ai vădit; 

Bucură-te, că din căderea în păcat ai ieşit; 

Bucură-te, că izbăvirea ai câştigat; 

Bucură-te, Sfinte slăvite Ioane, apostolul tainei întrupării lui Hristos! 


Condacul al 7-lea 

Taine până acum neştiute ai primit; Lumina dumnezeiască pe Tabor ai văzut, la Ci- 
na cea de taină de însăşi „inima lui Dumnezeu” ţi-ai rezemat capul, chipul de icoa- 
nă al lui Hristos până în adâncuri ţi s-a întipărit, şi aşa toate, în cântarea de: Ali- 
luia! 


Icosul al 7-lea 

Cu adevărat „cunoscător de cele dumnezeieşti” ai devenit, ca şi mare cuvântător 
teolog de cele prea înalte, din care şi pe noi, cei însetaţi, ne adăpi. 

Bucură-te, omul ce ai umblat cu Dumnezeu; 

Bucură-te, fiul lui Adam, ce iarăşi cu Dumnezeu vorbeşte; 

Bucură-te, omul care îşi recâştigă chipul umbrit de păcat; 

Bucură-te, omul cu strălucirea „asemănării” dumnezeieşti; 

Bucură-te, cel care te-ai îmbrăcat şi cu chipul cel nou; 

Bucură-te, cel cu „haina întrupării lui Hristos”; 

Bucură-te, că te-ai putut „atinge de Cel mistuitor”; 

Bucură-te, că de iubirea Lui nu te-ai ars; 

Bucură-te, că în EI firea ţi s-a prefăcut; 

Bucură-te, că în chipul Lui de acum te-ai înveşmântat; 

Bucură-te, părtaşul la cele negrăite; 

Bucură-te, Sfinte slăvite Ioane, apostolul tainei întrupării lui Hristos! 


Condacul al 8-lea 

Măreţia peste fire a venirii lui Dumnezeu pe Pământ nu mai putea să fie amestecată 
cu patimile lumești, de aceea feciorelnicul deplin ai rămas şi părinte al Chipului de 
Sus, în cântarea de: Aliluia! 


Icosul al 8-lea 

Fecioara cea mare, deplina curăție a Lumii, a născut pe Fiul dumnezeiesc, şi Maica 
Domnului S-a făcut, şi prin aceasta şi Maica lumii întregi, şi tu ca un fiu de aproa- 
pe ai fost ales. 

Bucură-te, taina fecioriei; 

Bucură-te, fecioria, chipul omului întreg; 

Bucură-te, fecioria, chipul în sine de fiu; 

Bucură-te, fecioria, asemănarea chipului Fiului lui Dumnezeu; 

Bucură-te, fecioria, coasta de fiu; 

Bucură-te, fecioria, din care apoi se naşte chipul de mamă; 

Bucură-te, fecioria, chipul cel dintâi al lui Adam; 

Bucură-te, fecioria, firea de făptură; 

Bucură-te, fecioria din care se naşte Lumea; 

Bucură-te, slăvite Ioane, feciorelnicul apostol; 

Bucură-te, chipul însuşi al „tainei facerii Lumii”; 

Bucură-te, Sfinte slăvite Ioane, apostolul tainei întrupării lui Hristos! 


Condacul al 9-lea 
Taina lui Hristos este: întruparea, crucea izbăvitoare şi Invierea - Trupul - Pâinea 
vieţii, şi acestora te-ai făcut marea teologhisire, în cântarea de: Aliluia! 


Icosul al 9-lea 

Şi aceasta s-a încununat cu rodirea Împărăției lui Dumnezeu, prin coborârea Prea- 
Sfântului Duh, care chipul Bisericii a născut. 

Bucură-te, apostolie, teologhisirea creştină; 

Bucură-te, apostolie, zidirea Bisericii lui Hristos; 

Bucură-te, apostolie, chipul coborârii Sfântului Duh; 

Bucură-te, apostolie, preoţia cea nouă; 

Bucură-te, apostolie, închinarea crucii; 

Bucură-te, apostolie, purtarea crucii biruitoare; 

Bucură-te, apostolie, noul cort al mărturiei; 

Bucură-te, apostolie, noul Templu; 

Bucură-te, apostolie, noua proorocie; 

Bucură-te, apostolie, noua jertfă; 

Bucură-te, apostolie, noul Altar; 

Bucură-te, Sfinte slăvite Ioane, apostolul tainei întrupării lui Hristos! 


Condacul al 10-lea 

„A doua facere a Lumii” s-a împlinit prin întruparea dumnezeiască şi prin taina 
Crucii păcatul s-a şters, noul Rai pe însuși Hristos Îl are ca Pomul vieţii, rodul este 
prin Pogorârea Sfântului Duh şi pomii ca Sfinţii Lumii, şi aşa totul cântă: Aliluia! 


Icosul al 10-lea 

Și Maica prea curată, Eva cea nouă ce capul „şarpelui” a zdrobit, cu fiul lui Adam 
îndumnezeit în braţe, este icoana Cerului şi a Pământului ce s-a descoperit, pentru 
închinarea cea adevărată. 

Bucură-te, zugrăvirea icoanei, noua tablă a legii; 

Bucură-te, apostolul icoanei - chipul întrupării de sus; 

Bucură-te, mărturisitorul icoanei, Fecioara cu Pruncul dumnezeiesc în braţe; 
Bucură-te, şi chipul icoanei făpturii; 

Bucură-te, icoană de fiu, îngenuncherea sfântă; 

Bucură-te, icoană de fiu, închinarea faţă de mamă; 

Bucură-te, apostolul cinstirii depline; 

Bucură-te, apostolul dăruirii sfințite; 

Bucură-te, slăvite loane, nume mare; 

Bucură-te, nume binecuvântat; 

Bucură-te, pomenire neuitată; 

Bucură-te, Sfinte slăvite Ioane, apostolul tainei întrupării lui Hristos! 


Condacul al 11-lea 
In avânt neoprit, cu ceilalţi apostoli şi tu, slăvite Ioane, în toată lumea ai pornit, să 
duci Vestirea cea mare şi totodată împlinirea ei, în cântarea de: Aliluia! 


Icosul al 11-lea 

Păgânătatea veche aprig se răzbuna, dar întunericul de lumina lui Hristos tot mai 
mult se risipea şi Cer nou şi Pământ nou cu nou chip s-au plămădit. 

Bucură-te, râvnitorul vestirii lui Hristos; 

Bucură-te, luptătorul cu duhurile întunericului; 

Bucură-te, cel blând, dar şi cutremurător pentru demoni; 

Bucură-te, cel iubitor, dar şi aspru cu cei vicleni; 

Bucură-te, paharul dulcei băuturi a cuvântului evanghelic; 

Bucură-te, izvorâtorul de Apa cea vie; 

Bucură-te, pomul roadelor binecuvântate; 

Bucură-te, iubitorule cel mare; 

Bucură-te, vindecătorul nostru cel milos; 

Bucură-te, al tinerilor şi al familiilor ocrotitor; 

Bucură-te, apostolul părinte între Sfinţii părinţi; 

Bucură-te, Sfinte slăvite Ioane, apostolul tainei întrupării lui Hristos! 


Condacul al 12-lea 
La ce să ne oprim mai mult, la chipul tău teologhisitor, la slujirea ta credincioasă, 
la râvna apostoliei, la cântarea de: Aliluia! 


Icosul al 12-lea 

Chip de înger în trup şi pământean următor al crucii lui Hristos, de cele cereşti te-ai 
bucurat, de suferinţele lumu muncit, dar acum în veşnicia lui Hristos te odihneşti: 
Bucură-te, vulturul Teologiei prea înalte; 

Bucură-te, pierzătorul idoleştilor patimi; 

Bucură-te, al demonilor izgonitor; 

Bucură-te, întăritor în credinţă; 

Bucură-te, sprijinitorul în nevoi; 

Bucură-te, „cel mare”, dar iubitor de „cei mici”; 

Bucură-te, sfântul lui Hristos; 

Bucură-te, omul lui Dumnezeu pe Pământ; 

Bucură-te, cerescule, pentru cei de pe Pământ; 

Bucură-te, bucuria ce copleşeşte suferinţa; 

Bucură-te, veselia cea peste toată răutatea lumii; 

Bucură-te, Sfinte slăvite Ioane, apostolul tainei întrupării lui Hristos! 


Condacul al 13-lea (de trei ori) 

Sfinte slăvite apostole Ioane, înălțimea Teologiei ne-ai descoperit, pe Hristos 
Dumnezeu ni L-ai propovăduit, şi ca cel ce încă de Apocalipsă - ultima prefacere 
a lumii ne-ai vorbit, ne fii şi nouă ajutător în nevoile noastre cele multe, în sfânta 
ta pomenire, să cântăm şi noi: Aliluia! 


Se citesc apoi din nou: 


Icosul 1 

Fiul dumnezeiesc din Cer a coborât şi în loc de Îngeri pe apostoli i-a ales ca înso- 
țitorii Săi cei apropiaţi, între care şi tu, loane, eşti. 

Bucură-te, cel ales să fii lângă Împăratul dumnezeiesc; 

Bucură-te, noul chip al noii Împărăţii; 

Bucură-te, apostole, propovăduirea cea de taină; 

Bucură-te, cel între apostoli cu chipul Cuvântării; 

Bucură-te, apostolul teologhisirii prea înalte; 

Bucură-te, scânteia aprinderii luminii lui Hristos; 

Bucură-te, steaua din negura cea veche; 

Bucură-te, vestirea începerii „altei faceri a Lumii”; 

Bucură-te, părtaşul la reînnoirea firii; 

Bucură-te, lucrătorul din noua țarină; 

Bucură-te, credincioşia slujirii stăpânirii dumnezeieşti; 

Bucură-te, Sfinte slăvite Ioane, apostolul tainei întrupării lui Hristos! 


Condacul 1 

„La început a fost Cuvântul ... şi Cuvântul era Dumnezeu... şi Cuvântul Trup S-a 
făcut”..., iată Teologia cea mai înaltă, care se descoperă prin tine, apostole, făcân- 
du-te vestitorul Tainei celei mai mari, a dumnezeirii ce se revarsă în lume, pentru 
care şi noi cântăm: Bucură-te, Sfinte slăvite Ioane, apostolul tainei întrupării lui 
Hristos! 


(Extras din cartea: leromonah Ghelasie Gheorghe - Imnografie II - Acatistier 
ediţie îngrijită şi adăugită de lerom. Ghelasie şi lerom. Valerian - Editura Platy- 
tera, Colecţia Isihasm) 

